CELEX: 62014CN0410
Language: et
Date: 2014-08-29 00:00:00
Title: Kohtuasi C-410/14: Eelotsusetaotlus, mille on esitanud Oberlandesgericht Düsseldorf (Saksamaa) 29. augustil 2014 – Dr. Falk Pharma GmbH versus DAK-Gesundheit

17.11.2014   
            
            
               ET
            
            
               Euroopa Liidu Teataja
            
            
               C 409/29
            
         Eelotsusetaotlus, mille on esitanud Oberlandesgericht Düsseldorf (Saksamaa) 29. augustil 2014 – Dr. Falk Pharma GmbH versus DAK-Gesundheit
   (Kohtuasi C-410/14)
   2014/C 409/41
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Kaebaja: Dr. Falk Pharma GmbH
   
      Vastustaja: DAK-Gesundheit
   
      Menetluses osales: Kohlpharma GmbH
   
      Eelotsuse küsimused
   
   Euroopa Liidu Kohtule esitatakse ELTL artikli 267 alusel järgmised eelotsuse küsimused Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (1) (edaspidi „direktiiv”) tõlgendamiseks:
   
               1.
            
            
               Kas sellises olukorras, kui hankija korraldab loa andmise menetluse ja sõlmib lepingu, ilma et ta valiks välja üht või mitut ettevõtjat (nn open-house mudel), on tegemist riigihankelepinguga direktiivi 2004/18/EÜ artikli 1 lõike 2 punkti a tähenduses?
            
         
               2.
            
            
               Kui esimesele küsimusele tuleb vastata nii, et ühe või mitme ettevõtja väljavalimine on riigihankelepingu tunnus, siis tekib küsimus, kas ettevõtjate väljavalimist direktiivi 2004/18/EÜ artikli 1 lõike 2 punkti a tähenduses tuleb direktiivi 2004/18/EÜ artiklit 2 arvesse võttes tõlgendada nii, et hankija võib loa andmise menetluse teel loobuda ühe või mitme ettevõtja väljavalimisest ainult juhul, kui on täidetud järgmised tingimused:
               
                           —
                        
                        
                           teade loa andmise menetluse korraldamisest avaldatakse üleeuroopaliselt;
                        
                     
                           —
                        
                        
                           lepingu sõlmimise ja sellega liitumise kohta kehtestatakse selged eeskirjad;
                        
                     
                           —
                        
                        
                           lepingutingimused määratakse eelnevalt kindlaks nii, et ükski ettevõtja ei saa lepingu sisu mõjutada;
                        
                     
                           —
                        
                        
                           ettevõtjatele tagatakse õigus igal ajal lepinguga liituda ja
                        
                     
                           —
                        
                        
                           lepingute sõlmimisest antakse üleeuroopaliselt teada?
                        
                     
         
      (1)  ELT L 134, lk 114; ELT eriväljaanne 06/07, lk 132.